Qozog’iston qochqinlarni vatanga qaytargani uchun tanqid ostida
O'zbekistonga badarg'a qilingan 28 mahbus vatanida qiynoqqa solinishi ayon, deydi "Human Rights Watch" tashkiloti.
Nyu-Yorkda asoslangan “Human Rights Watch” tashkilotining bayon qilishicha, Diniy tazyiqlardan qochib chet eldan boshpana so’ragan insonlarni badarg’a qilmaslik Qozog’iston o’z zimmasiga olgan majburiyatlardan. “O’zbekistonga zo’raki qaytarilgan bu odamlar u yerda qiynoq va ta’qiblarga uchrashi ayon”, - deydi Reychel Denber, tashkilotning Yevropa va Markaziy Osiyo bo’yicha direktor o’rinbosari. “Xalqaro hamjamiyat Qozog’istonning bu qarorini zudlik bilan qoralashi kerak”. “Human Rights Watch” ning qayd etishicha, O’zbekistonda qiynoqlar sistematik tarzda qo’llanishi BMT tomonidan tasdiqlangan fakt. Qiynoqlarga qarshi xalqaro qo’mita 2007 yili vaziyatni o’rganib, bu xulosani o’z kuchida qoldirgan. 9 iyun kuni vataniga ekstraditsiya qilingan va BMT Qochqinlar agentligiga murojaat qilgan edi. Yana 4 nafarining taqdiri noma’lum. Qozog’iston Tashqi ishlar vazirligi O’zbekistondan mahbuslar haq-huquqi hurmat qilinishi xususida rasmiy maktub olganini bildiradi. Faollar nazarida esa bunday “diplomatik kafolat” hech narsani anglatmasligi hammaga ma’lum. “Human Rights Watch” O’zbekiston turmalaridagi ahvolni o’rganishda, mamlakatga xalqaro kuzatuvchilarni kiritishda AQSh va Yevropa Ittifoqidan yordam so’ramoqda.